Трассада катып үлгән Эдуард Зиннуровны соңгы юлга озаттылар (ВИДЕО)

	Ишеткәнсездер, берничә көн элек Оренбургта трассаларны яптылар, күп машиналар, шактый кеше, шул исәптән балалар буран тозагында калды. Үлем-китемсез дә булмады. 31 яшьлек Орск егете Эдуард Зиннуровны тәүлектән артык эзләделәр. Аның белән элемтә Орск-Оренбург трассасының 68 километрында, Медногорск шәһәре тирәсендә өзелгән.	 4 гыйнвар көнне Эдуардның гәүдәсен машинасыннан ерак түгел җирдә табалар.  Егет белән хушлашырга якыннары, туганнары һәм дуслары - йөзләп кеше килгән. Коткару хезмәтләренә дәгъвалар бар. Аларның эшчәнлеген хәзер Оренбург прокуратурасы тикшерә. Фаҗига булган көнне трассадагы хәлләрне әлеге видеода Эдуардның туганы сөйли:  Эдуард буранда коткару көтеп утырганын "Вконтакте"дагы битендә язып барган:  Әлеге коточкыч буранда Медногорск шәһренендә яшәп хезмәт итүче өлкән сержант Данила Максудов та кала. Трассада кешеләргә ничек тә ярдәм итәргә теләп, полиция хезмәткәре кечкенә балага үзенең курткасын, бер туташка — бияләйләрен бирә.  Нәтиҗәдә, башкаларга ярдәм күрсәткән егет үзенең кулларын өшетеп, бүген хастаханәдә ята: табиблар батыр егетнең сул кул бармакларын саклап калу өчен көрәшә. Дөнья хәлен белеп булмый. Трассага чыкканда тулы бак бензин белән, термоста чәй белән, җылы киемнәр белән чыгыгыз. Алла сакласын!     
	---	
Матбугат.ру

	№ --- | 06.01.2016	


